./data/phi0474/phi010/phi0474.phi010.perseus-lat2.xml
Titus Attius aut cognovisset aut cogitasset, profecto ne				conatus quidem esset dicere, id quod multis verbis egit, iudicem quod ei videatur				statuere et non devinctum legibus esse oportere  quibus de rebus mihi pro				Cluenti voluntate nimium, pro rei				dignitate parum, pro vestra prudentia satis dixisse videor  			reliqua perpauca sunt; quae quia vestrae quaestionis erant, idcirco illi				statuerunt fingenda esse sibi et proferenda ne omnium				turpissimi reperirentur, si in iudicium nihil praeter invidiam attulissent 					atque ut existimetis me necessario de his rebus de quibus iam				dixerim pluribus egisse verbis, attendite reliqua; profecto intellegetis ea quae				paucis demonstrari potuerint				brevissime esse defensa